Diari Oficial de la Generalitat Valenciana


Sumari del DOGV 6136, del 03-11-2009 (2009/12471)

RESOLUCIÓ de 27 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria d'Immigració i Ciutadania, i l'Associació Rumiñahui Hispanoequatoriana per a la col·laboració al desenrotllament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12582


Data del document
:   27-10-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Immigració i Ciutadania
    * cooperació administrativa
    * migrant
    * associació
    * ajuda al desenvolupament

RESOLUCIÓ de 27 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria d'Immigració i Ciutadania, i l'Associació Rumiñahui Hispanoequatoriana per a la col·laboració al desenrotllament. [2009/12253]  
La Generalitat, a través de la Conselleria d'Immigració i Ciutadania, i l'Associació Rumiñahui Hispanoequatoriana han subscrit, després de la tramitació prèvia reglamentària, el 1 d'octubre de 2009, un conveni marc de col·laboració per a la col·laboració al desenrotllament.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2053/2009, i que figura com a annex d'esta resolució.  
València, 27 d'octubre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la Generalitat, a través de la Conselleria d'Immigració i Ciutadania, i l'Associació Rumiñahui Hispanoequatoriana per a la col·laboració al desenrotllament  
València, 1 d'octubre de 2009  
Reunits  
D'una part, el conseller de la Conselleria d'Immigració i Ciutadania de la Generalitat, Rafael Blasco Castany, nomenat per Decret 8/2007 de 28 de juny, del president de la Generalitat.  
I, d'una altra, Vladimir Arturo Paspuel Revelo, amb DNI núm. E-6550258-J, com a president de l'Associació Rumiñahui Hispanoequatoriana per a la col·laboració al desenrotllament, amb NIF: G-81782625.  
Les dos parts es reconeixen mútuament plena capacitat per a obligar-se a través del present instrument i  
Exposen  
I. Que la Generalitat té entre els seus objectius prioritaris, la protecció i l'ajuda d'aquells sectors que requerixen una especial atenció i cura. Per això, es tendix a establir els mitjans idonis i necessaris que coadjuven a aconseguir una integració social adequada.  
II. La Generalitat, d'acord amb el que establix l'article 49 de la Llei Orgànica 1/2006, de 10 d'abril, de reforma de Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria d'assistència social, fundacions i associacions de caràcter beneficoassistencial, així com la protecció i ajuda d'immigrants.  
III. Que la Llei 15/2008, de 5 de desembre, de la Generalitat, d'Integració de les Persones Immigrants a la Comunitat Valenciana, disposa en l'article 4 que entre els fins de la integració, s'establix la plena incorporació de les persones immigrants al desenrotllament cultural, laboral, institucional i polític de la societat civil valenciana, contribuint així a l'eradicació de qualsevol classe de racisme o xenofòbia. Així mateix l'article 5 de la mencionada Llei, disposa que entre els mitjans econòmics que s'instrumenten per a la consecució dels fins anteriors, s'establix que el Consell inclourà, en el Projecte de Llei de Pressupostos de la Generalitat, una partida específica destinada a la integració de les persones immigrants d'acord amb l'àmbit d'actuació en què siga competent.   
IV. Que l'objectiu central del Pla director d'Immigració i Convivència 2008-2011 és promoure la integració de les persones immigrants a la Comunitat Valenciana. Per a fer-ho, el Pla s'assenta sobre 31 objectius estratègics distribuïts en les 10 àrees d'actuació del Pla. Este Pla director fomenta la integració de les persones immigrants en la societat per mitjà del reconeixement de drets i obligacions i l'establiment de condicions perquè eixos drets i obligacions siguen efectius.   
V. La Conselleria d'Immigració i Ciutadania, d'acord amb el que establix el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, té assignades les competències en matèria d'immigració, participació ciutadana i cooperació al desenrotllament, sent el màxim òrgan encarregat de la direcció i execució de la política del Consell en estes matèries, d'acord amb el que establix el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania.  
VI. Que l'Associació Rumiñahui Hispanoequatoriana per a la col·laboració al desenrotllament, entitat d'iniciativa social sense ànim de lucre, té entre els seus objectius realitzar actuacions que promoguen la integració en la societat de la població immigrant.   
VII. Que l'oportunitat i conveniència de subscriure el present conveni es fonamenta en la necessitat de recolzar la participació de l'Associació Rumiñahui Hispanoequatoriana per a la col·laboració al desenrotllament, en les actuacions d'interés social que afavorisquen la integració i orientació d'immigrants d'origen equatorià a la Comunitat Valenciana.  
Per tot el que s'ha exposat, les dos parts acorden subscriure este conveni segons les següents   
Clàusules  
Primera. Objecte  
El present acord marc de col·laboració entre la Conselleria d'Immigració i Ciutadania i l'Associació Rumiñahui Hispanoequatoriana per a la col·laboració al desenrotllament té com a objecte establir els termes de col·laboració entre ambdós per a la realització d'actuacions tendents a la integració dels immigrants, a fi d'acollir i orientar socialment i laboralment el col·lectiu immigrant d'origen equatorià a la Comunitat Valenciana.  
Segona. Desplegament de l'acord marc  
La Conselleria d'Immigració i Ciutadania podrà contribuir al finançament dels gastos de l'Associació Rumiñahui Hispanoequatoriana per a la realització de les actuacions assenyalades en la clàusula anterior, d'acord amb les seues disponibilitats pressupostàries.   
Els compromisos financers anuals que es deriven, quedaran condicionats a l'existència de crèdit adequat i suficient per a atendre'ls en les corresponents lleis anuals de pressupostos de la Generalitat.  
Tercera. Programes, projectes i accions  
L'Associació Rumiñahui Hispanoequatoriana en la participació dels programes, projectes i accions d'integració social de les persones immigrants en què intervinga, portarà a terme les seues actuacions assumint els principis, objectius i obligacions que es deriven de la normativa aplicable a la matèria.  
Quarta. Efectivitat i vigència de l'acord  
Este acord tindrà vigència d'un any a comptar des de la seua firma.   
I en prova de la seua conformitat, les dos parts firmen, en dos exemplars, el present conveni marc de col·laboració, en el lloc i data indicats en l'encapçalament.   
El conseller d'Immigració i Ciutadania  
Rafael Blasco Castany  
El president de l'Associació Rumiñahui Hispanoequatoriana  
Vladimir Arturo Paspuel Revelo